Legal Document

Category: 1536

Text:
10. ΝΟΜΟΘΕΤ. ΔΙΑΤΑΓΜΑ υπ’ αριθ. 206 της 9/12 Ιουν. 1969 (ΦΕΚ Α΄ 110) Περί κυρώσεως της υπ’ αριθ. 25/1968 Πράξεως του Υπουργικού Συμβουλίου, «περί εξουσιοδοτήσεως του Υπουργού Συντονισμού όπως προβαίνη λόγω της κρίσεως εις Μέσην Ανατολήν εις απ’ ευθείας προμηθείας αργού πετρελαίου και πετρελαιοειδών προϊόντων εκ του εξωτερικού ως και εις εξαγωγάς τοιούτων προϊόντων εις την αλλοδαπήν». Άρθρον μόνον.-Κυρούται αφ’ ης εξεδόθη και έχει ισχύν Νόμου η υπ’ αριθ. 25 από 23 Ιαν. 1968 πράξις του Υπουργικού Συμβουλίου έχουσα ως ακολούθως: ΤΟ ΥΠΟΥΡΓΙΚΟΝ ΣΥΜΒΟΥΛΙΟΝ Λαβόν υπ’ όψιν: 1.Τας διατάξεις του Α.Ν. 15/1967 «περί υπαγωγής εις το Υπουργείον Συντονισμού του ενιαίου χειρισμού απάντων των θεμάτων των αναφερομένων εις τα πετρελαιοειδή». 2.Τας διατάξεις της συμβάσεως του Ν.Δ. 3834/1958 «περί κυρώσεως συμβάσεως μεταξύ του Ελληνικού Δημοσίου κλπ. δια την εκμίσθωσιν προς εκμετάλλευσιν και λειτουργίαν του Κρατικού Διϋλιστηρίου κλπ». 3.Τας διατάξεις του Νόμ. 1646/1951, κυρώσαντος τον Α.Ν. 1500/1950 «περί ρυθμίσεως των εκτός δημοσίας ληψοδοσίας Ειδικών Λογαριασμών και περί παροχής εξουσιοδοτήσεως δια την κατάργησιν ή συγχώνευσιν Νομικών Προσώπων Δημοσίου Δικαίου, Ειδικών Ταμείων κλπ», ειδικώτερον δε το άρθρ.1 του εν λόγω Α.Ν. 1500/1950. 4.Τας διατάξεις της από 21 Νοεμ. 1962 συμβάσεως, μεταξύ του Ελληνικού Δημοσίου και του THOMAS A. PAPPAS ως αύτη ανεθεωρήθη δια της από 2 Οκτ. 1964 νεωτέρας συμβάσεως. 5.Ότι λόγω της κρίσεως εις Μέσην Ανατολήν και του κλεισίματος της Διώρυγος του Σουέζ ε(Μετά την σελ. 204(α) Σελ. 205(α) Τεύχος 456-Σελ. 13 Διαχείριση Καυσίμων 5.Δ.δ.9-10 πήλθε διαταραχή εις την κανονικήν τροφοδότησιν με αργόν πετρέλαιον των δύο εν τη χώρα λειτουργούντων διϋλιστηρίων πετρελαίου ήτοι του Κρατικού Διϋλιστηρίου Ασπροπύργου και του Διϋλιστηρίου ESSO PAPPAS Θεσσαλονίκης και ως εκ τούτου παρίσταται επιτακτική ανάγκη όπως, προς κάλυψιν των αναγκών της χώρας εις πετρελαιοειδή καύσιμα, εξευρεθή ταχεία διαδικασία προμηθείας αργού πετρελαίου και πετρελαιοειδών προϊόντων. 6.Ότι διαρκούσης της κρίσεως παρουσιάζονται συχνά ευκαιρίαι προμηθείας των ως άνω ειδών εις τιμάς λίαν συμφερούσας δια την Εθνικήν Οικονομίαν, αίτινες ευκαιρίαι απώλλυνται εις περίπτωσιν εφαρμογής της κειμένης νομοθεσίας προμηθειών εν γένει καταναλωτικών αγαθών ήτοι διακηρύξεως διαγωνισμού, μελέτης προσφορών, κατακυρώσεως του διαγωνισμού, αναγραφής των αναγκαιουσών πιστώσεων εις τον οικείον προϋπολογισμόν κλπ. 7.Ότι διαρκούσης της κρίσεως αμφότερα τα διϋλιστήρια κατεργάζονται υποχρεωτικώς διαφόρων τύπων αργά πετρέλαια, παράγοντα εκ του λόγου τούτου, πολλάκις προϊόντα εις ποσότητας μεγαλυτέρας προς τας απαιτήσεις της καταναλώσεως. Δημιουργούνται ως εκ τούτου μεγάλα αποθέματα, ων η αποθήκευσις καθίσταται προβληματική, δυναμένη να αντιμετωπισθή είτε δι’ εξαγωγής τούτων υπό συμφέροντας δια το Ελληνικόν Δημόσιον όρους εις την αλλοδαπήν, είτε δι’ ανταλλαγής των πλεοναζουσών ποσοτήτων με προϊόντα άτινα παράγονται υπό των 2 διϋλιστηρίων της χώρας αναγκαστικώς εις ανεπαρκείς ποσότητας. 8.Ότι αι επιτακτικαί ανάγκαι καλύψεως δι’ εισαγωγών εκ της αλλοδαπής ετοίμων πετρελαιοειδών προϊόντων λόγω της συνεχούς αυξήσεως των απαιτήσεων της καταναλώσεως και κυρίως της βιομηχανίας, επιβάλλει υπό τας παρούσας συνθήκας της ρευστότητος των διεθνών τιμών των εν λόγω προϊόντων, ταχυτέραν διαδικασίαν εξασφαλίσεως υψηλών αποθεμάτων πετρελαιοειδών προϊόντων ως και αργού πετρελαίου, και 9.Σχετικήν εισήγησιν του Υπουργού Συντονισμού, αποφασίζει: 1.Εξουσιοδοτεί τον Υπουργόν Συντονισμού ίνα δι’ αποφάσεων αυτού προβαίνη, κατόπιν σχετικών εισηγήσεων της Εθνικής Υπηρεσίας Πετρελαιοειδών Ελλάδος: α)Εις την απ’ ευθείας προμήθειαν αργού πετρελαίου ως και παντός πετρελαιοειδούς καυσίμου είτε εκ της αλλοδαπής, είτε εκ των προς εξαγωγήν εις την αλλοδαπήν πλεονασμάτων της παραγωγής του διϋλιστηρίου Θεσσαλονίκης ESSO PAPPAS, είτε εκ των αποθεμάτων πετρελαιοειδών προϊόντων τράνζιτο των Εταιρειών Πετρελαιοειδών, των εισαγομένων εκ της αλλοδαπής προς εφοδιασμόν πλοίων εκτελούντων πλόας εξωτερικού, και Σελ. 206(α) Τεύχος 456-Σελ. 14 β)Εις την ανταλλαγήν πλεονασμάτων της παραγωγής των διϋλιστηρίων της χώρας με έτερα πετρελαιοειδή καύσιμα αναγκαιούντα προς κάλυψιν της εσωτερικής καταναλώσεως. Εις αμφοτέρας τας υπό στοιχ. α και β ως άνω περιπτώσεις επιφυλάσσεται η ισχύς των διατάξεων της συμβάσεως του Ν.Δ. 3834/1958 και της από 21.11.1962 συμβάσεως μεταξύ του Ελληνικού Δημοσίου και του THOMAS A. PAPPAS ως αύτη ανεθεωρήθη δια της από 2 Οκτ. 1964 νεωτέρας συμβάσεως. 2.Δυνάμει της παρούσης επιτρέπεται η παρά τη Τραπεζη της Ελλάδος σύστασις λογαριασμού του Ελληνικού Δημοσίου, υπό τον τίτλον «Ελληνικόν Δημόσιον-Λογαριασμός Προμηθείας Πετρελαιοειδών Καυσίμων», όστις θα εμφανίζηται εν τη δημοσία ληψοδοσία υπό τον τίτλον «Τράπεζα της Ελλάδος-Λογαριασμός Προμηθείας Πετρελαιοειδών Καυσίμων», η κίνησις του οποίου θα ενεργήται ως ακολούθως: Α)Εις χρέωσιν του εν λόγω παρά τη Τραπέζη της Ελλάδος Λογαριασμού θα άγωνται, κατά μεταφοράν υπό τύπον προκαταβολής, εκ του «Τρεχουμένου Λογαριασμού Χρηματοδοτήσεως Προμηθειών Καταναλωτικών Αγαθών» τα κονδύλια δραχμών, δι’ α θα παρέχωνται προς την Τράπεζαν ταύτην εντολαί του Γεν. Διευθυντού της Εθνικής Υπηρεσίας Πετρελαιοειδών Ελλάδος, προκειμένου, δια λογαριασμόν του Ελληνικού Δημοσίου, να ενεργήται η προμήθεια των εν τη προηγουμένη υπ’ αριθ. 1 παραγράφω αργού πετρελαιού και πετρελαιοειδών προϊόντων: 5.Δ.δ.10 Διαχείριση Καυσίμων Β)Εις πίστωσιν του εν λόγω λογαριασμού θα άγωνται τα κονδύλια τα αντικρύζοντα την αξίαν και πάσης φύσεως δαπάνας προμηθείας των εν λόγω πετρελαιοειδών. Ο αυτός ως άνω λογαριασμός «Ελληνικόν Δημόσιον-Λογαριασμός προμηθείας πετρελαιοειδών καυσίμων» θα δέχηται εις χρέωσίν του, εν τω συνόλω τα έσοδα τα πραγματοποιούμενα εκ της διαθέσεως του αργού πετρελαίου και πετρελαιοειδών προϊόντων ων η προμήθεια θα πραγματοποιήται υπό του Υπουργού Συντονισμού συμφώνως με τας διατάξεις της παρούσης. Παν υπόλοιπον το οποίον απομένει εις τον λογαριασμόν «Ελληνικόν Δημόσιον-Λογαριασμός Προμηθείας Πετρελαιοειδών καυσίμων» μετά την απόδοσιν εις τον λογαριασμόν «Τρεχούμενος Λογαριασμός Χρηματοδοτήσεως προμηθειών καταναλωτικών αγαθών» των υπό του δευτέρου τούτου προκαταβληθέντων ως άνω ποσών θέλει μεταφέρηται δι’ εντολών του Γενικού Δ/ντού της Εθνικής Υπηρεσίας Πετρελαιοειδών Ελλάδος, υπέρ του παρά τη Τραπέζη της Ελλάδος τηρουμένου λογαριασμού «Ελληνικόν Δημόσιον-Έσοδα Κρατικού Διϋλιστηρίου» και διατίθεται κατά τα εν παρ.4 του άρθρ.13 του Β.Δ. 16/17 Οκτ. 1958 οριζόμενα. Δια κοινής αποφάσεως των Υπουργών Συντονισμού, Οικονομικών και Εμπορίου θέλουσι καθορισθή τα δικαιολογητικά βάσει των οποίων θα πραγματοποιήται η ενταλματοποίησις των δαπανών προμηθείας των ως άνω πετρελαιοειδών καυσίμων και αργού πετρελαίου, η δε εμφάνισις του ως άνω λογαριασμού «Ελληνικόν Δημόσιον-Λογαριασμός Προμηθείας Πετρελαιοειδών Καυσίμων» ως και η χρηματοδότησις τούτου εν τη δημοσία ληψοδοσία θέλουσι καθορισθή δι’ αποφάσεως του Υπουργού Οικονομικών. 3.Εγκρίνονται αι από της 5ης Ιουν. 1967, ήτοι αι από της ενάρξεως της κρίσεως Μέσης Ανατολής μέχρι σήμερον, πραγματοποιηθείσαι απ’ ευθείας, λόγω του επείγοντος, προμήθειαι αργού πετρελαίου και πετρελαιοειδών προϊόντων, ήτοι: (ακολουθεί απαρίθμησις των γενομένων αγορών). 4.Εξουσιοδοτείται ο Υπουργός Συντονισμού όπως δι’ αποφάσεων αυτού προτάσει της Εθνικής Υπηρεσίας Πετρελαιοειδών Ελλάδος ρυθμίζη τα εκάστοτε ανακύπτοντα θέματα διαδικασίας δια την εφαρμογήν της παρούσης. 5.Η ισχύς της παρούσης κυρωθησομένης δια Νόμου άρχεται από της δημοσιεύσεώς της εις την Εφημερίδα της Κυβερνήσεως. Ήδη, αι αρμοδιότητες της επαρκείας της χώρας εις καύσιμα, της παρακολουθήσεως της διακινήσεως, τιμών κλπ. ανήκει εις την 3ην Διεύθυνσιν Καυσίμων του τέως Υπουγείου Εμπορίου (τόμ. 13α σελ. 778,31) κατανεμομένη εις το τμήμα Α΄ των στερεών καυσίμων, εις το τμήμα Β΄ των υγρών καυσίμων και εις το τμήμα Γ΄ των υγραερίων και φυσικών αερίων (βλ. και τόμ. 13Α σελ. 750). Βλ. όμως και Α.Ν. 15/1967 (τόμ. 24 σελ. 276,11), δι’ ου συνεστήθη Εθνική Υπηρεσία Πετρελαιοειδών, προς ενιαίον χειρισμόν των σχετικών ζητημάτων. Δια τας τιμάς των καυσίμων βλ. άρθρ.326341 της υπ’ αριθ. 2/1972 κωδικοποιημένης Αγορανομ. Διατάξεως (τόμ. 5Α σελ. 607 και επ.) Βλ. και θέματα: «Διϋλιστήρια Πετρελαίου» (τόμ. 13 σελ. 244,945), «Ειδικαί Τιμαί Καυσίμων» (τόμ. 13 σελ. 90,501), «Φορολογία Καταναλώσεως Πετρελαιοειδών» (τόμ. 28Α σελ. 358,21).